JUMAL KÕNELEB
Tere!
Jumala Sõna on imeline, sest see on ammendamatu allikas.
Oleme rääkinud juba mitmes saateosas Psalmist 23
ja jõudnud alles kolmanda salmini.
Samas aga leidnud juba nii palju,
sest iga sõna Jumala Sõnas on täis elu.
Taavet ülistab selles karjasepsalmis Jumalat.
Nagu ma mõni saateosa tagasi rääkisin,
kirjeldab kogu see Psalm kristlase elu koos Jumalaga
ning pidevalt kasvavat ilmutust Tema headusest.
Ta laulab esmalt, et Issand on tema Jumal.
Jumal tahab olla meie isiklik Jumal.
Siis kuulutab Taavet, et Issand on tema Karjane,
kes täidab kõik tema vajadused.
Sügavus suhtes Jumalaga aina kasvab.
Ta mõistab, et Issand Jumal on ka tema Jumal ja tema Karjane,
kes täidab kõik tema vajadused ja viib teda haljale aasale lebama.
Suhe Jumalaga peab algama hingamisest.
Jumala armastus on täiuslik ning selles armastuses pole tingimusi.
See suhe toetub hingamisele.
Alles peale kõike seda ütleb Taavet:
"Ta juhib mind õigele teele (õiguse rööbastesse)
oma nime pärast."
Alles nüüd räägib Taavet millegi tegemisest
ja millegist muust, kui olemisest.
Alles peale selle ülistamist, kui imeline on Ta Jumal,
kellega ta saab koos olla ja kes täidab kõik tema vajadused,
kes tahab teha teda terviklikuks ja värskendada,
kelle juures ta saab alati hingata.
Ta juhatab. - Siis räägib ta juhatamisest.
"Ta juhib mind õiguse rööbastesse oma nime pärast."
See on nii vägev.
Kui hakkan elama koos Jeesusega, siis on mul Karjane,
kes juhatab ja aitab mul teha häid ja tarku otsuseid.
Ta armastab mind ja Tal on mu elu jaoks parim plaan.
Tal on armastav plaan, Ta tunneb mind sügavuti seesmiselt.
Tema on mind loonud.
Pean tõdema, et olen sellest sõnumist sõltunud.
Olen sellest nagu päästerõngast mitu korda kinni hoidnud.
Õigete otsuste tegemine ei ole alati lihtne. - Ei ole tõesti.
Siis on hea meeles pidada, et Ta juhatab mind õigele teele.
Ta teeb seda pealegi oma nime pärast.
Ta ei juhata mind mu tubliduse või headuse pärast,
vaid Tema enese pärast. Ta ise tahab seda.
Tema enese tahe on juhatada mind õigele teele.
Ma võin tõesti usaldada seda, et Ta saab sellega hakkama.
Ta on piisavalt suur.
Tahan veel veidi sellest rääkida.
Olen palvetanud inimeste eest ja paljud tahavad Issandalt teada,
milline on nende kutsumus ja ülesanne.
Kui sellest rääkida, siis Jumal tõesti tahab juhatada meid
sellesse kutsumusse ja ülesande juurde.
Kinnitada ja näidata seda ja rääkida sellest meile.
Aga tahan siiski rõhutada, et kõigest sellest olulisem -
ülesandest ja kutsumusest tähtsam on suhe Temaga.
Ära seda unusta!
Jumal eelkõige lihtsalt armastab sind, sest sa oled nii vägev.
Ja isegi, kui sa ei ole nii vägev, siis Jumal ikkagi armastab sind.
Isegi, kui me ei ole alati eriti vägevad.
Asja idee on alustada, lõpetada ja püsida selles hingamises.
Teha kõike hingamisest lähtudes, sest väga kergelt võib minna nii,
et me otsime kutsumust, et Jumalale meelepärased olla,
kuigi me ei saa kunagi teha selleks midagi enamat,
kui see, mida Jeesus on juba meie eest teinud.
Johannese evangeelium 14:6:
"Jeesus ütles talle: Mina olen tee ja tõde ja elu."
Just nii. Halleluuja!
Jeesus ütleb: Mina olen tee ja tõde ja elu."
Ta ütleb, et Tema ongi see tee.
See, et ma õpin Teda tundma.
Matteuse evangeeliumi 6. peatükis ütleb Jeesus:
"Aga otsige esmalt Jumala riiki ja tema õigust,
siis seda kõike antakse teile pealegi!"
Ta tõesti julgustab meid ja ütleb: "Sa võid tõesti esmalt mind otsida.
Sa võid veeta aega koos minuga
ja panustada sellesse, et sul on minuga lähedane suhe
ja sa õpid mind tundma.
Sul on aega olla Sõna juures, sul on aega olla koos minuga.
Mina olen tee."
Kui me sedasi teeme,
siis seame Teda ja aja koos Temaga esikohale
ja sellest lähtubki kõik muu.
Üpris sageli, kui palvetan inimeste eest,
siis ma tunnetan Püha Vaimu muret, kui keegi palvetab ainult seda,
et teada saada oma kutsumust ja suunda.
Ma näen on vaimus ja kuulen häälest ära,
et see inimene ei tunne tegelikult Jumalat.
Neil ei ole lähedast suhet Jumalaga.
Mul tekib alati tahtmine sekkuda ja öelda: "See asi ikka kõigepealt!"
On läinud ka nii,
et inimesed on hakanud viima seda kutsumust edasi
ja murdunud igasuguste koormate all,
sest see on olnud nende kutsumus, nende eneste töö ja visioon
ja mitte enam Jumala oma.
Kui üldse keegi, siis me juba teame, et selline oht on olemas.
Me ei saa hakkama, kui kogu aeg pole sellist suhet,
et lähen alati Tema juurde, kui mul on häda käes.
Muidu ma ei saa lihtsalt hakkama.
Aga see on nii imeline.
Selle asja mõistmine on tohutult imeline.
Kui tunnen, et olen armastatud ja see jõuab mulle kohale,
et Jeesus on tee, siis ma muutun.
Kui Jeesuse armastus ja arm hakkavad juurduma mu südames,
siis hirm hakkab murenema ning kindlustunne tuleb asemele.
Muretsemine ja paanitsemine annavad järele
ja usaldus kasvab.
Stress annab järele, kuigi olukorrad on rasked.
Kui ma õpin Teda paremini tundma, siis mu oma stress annab järele.
Hirm annab järele ja sisemine rahu suureneb.
Miks see nii on?
Sest Tema on alati täis rahu ja Tema on alati hingamises.
Kui ma õpin Teda tundma, avaneb uks õnnele.
Kas see pole vägev? Temas on uks õnnele.
Uks õnnele ei ole erinevates asjades.
See ei ole selles, et mul on see või teine asi olemas.
See ei ole selles, et mu elus on õiged inimesed.
See õnneuks ei peitu ka õiges töös või ülesandes.
Uks õnnele peitub hoopis Temas.
Seda on väga oluline meeles pidada.
See puudutas mind, kui ma alles usklikuks sain.
Kõige rohkem puudutas mind just see.
Sain usklikuks olukorras,
kui olin õppinud psühholoogiat ja filosoofiat
ning tõeliselt otsinud teed, otsinud tarkust ellu ja tõde.
Mõtlesin kogu aeg, et see on kusagil olemas.
See leidub ehk mingis raamatus või mõnel kursusel.
"Kui sellel kursusel ära käin, siis mõistan, mis on elu mõte.
Kui õpiksin veel seda või toda..."
Korraga aga selgus, et tõde on hoopis isik.
Jeesus ütleb, et Tema on tee tõde ja elu.
Keegi pole kunagi nii öelnud. Mitte ükski inimene maa peal.
Jeesus on ainuke, kes on öelnud, et Tema ise on tee, tõde ja elu.
Ka meil on oma nägemus kristlikust koolist
ja vähemalt mina pean sageli panema kõik muud asjad kõrvale
ja lihtsalt otsima Issandat, viibides Tema ligiolus nii kaua,
et Tema saaks jälle olla esikohal ja et Tema saaks täita mind rahuga.
Nõudmisi, survet ja isegi häid ideid, mida võiks teostada, on miljoneid,
aga kõik need ei ole Issandast.
Kui me teeme kõike seda, mida väljast soovitatakse,
siis me koormame ennast üle.
Aga Issanda tee on hea ja Temas on alati rahu.
Kui meil ei ole Teda ega armastust Tema vastu,
siis on kõik tühine.
Johannese evangeelium 15:15:
"Ma ei nimeta teid enam orjadeks, sest ori ei tea, mida ta isand teeb.
Teid olen ma nimetanud sõpradeks,
sest teile olen ma andnud teada kõik, mida ma olen kuulnud oma Isalt."
Ta ütleb, et Ta tahab meiega suhelda ja olla meiega suhtes.
Ta tahab, et oleksime sõbrad.
See on sõnum, mida tahame täna vahendada.
Kui ka sinu südames on tungiv soov teada,
milline on see tee ja milline on su kutsumus,
siis nagu Taavet laulab: "Issand juhatab meid õigele teele."
Vähemalt meie elus on see nii, et Issand juhatab tagasi Tema juurde.
"Tulge minu juurde kõik, kes olete vaevatud ja koormatud,
ja mina annan teile hingamise!"
See suhe algab, edeneb ja püsib hingamisele toetudes.
Meie, soomlased, oleme usinad tegutsejad.
Meile meeldib tegutsemine.
Soomlased on vähemalt pärimuse põhjal päris usinad.
Ma ei tea, kas see on tänapäeval muutumas,
aga tegutsemine on meie jaoks lihtne.
See on meil loomuses.
Samas lähedus, teise inimese lähedal olemine,
lähedased inimsuhted, armastuse kogemine ja jagamine -
need on sageli paljudele meist valulikud teemad.
Need on valusad ja rasked asjad.
Seepärast kutsubki Jumal meid täna tagasi enese juurde.
Kõigepealt Tema juurde selleks,
et võiksime päriselt terviklikuks saada ja kogeksime armastust.
Jumal on armastus.
Piibel ütleb otse:
"Kes ei armasta, see ei tunne Jumalat, sest Jumal on armastus."
Ometi algab kõik sellest.
Täna pole see mingi lootusetuse sõnum.
See on lootuse sõnum, sest Jumal kutsub meid just sellesse.
1. Johannese kiri 4:18: "Täiuslik armastus ajab kartuse välja."
Täiuslik armastus ajab kartuse välja.
Kes on täiuslik armastus? On ainult üks täiuslik armastus.
See on Issand.
Jeesus ütleb, et Tema on tee, tõde ja elu
ja selles on üks julgustav külg - Ta teab me kohta kõike.
Mul endal poleks olnud kusagil hallis ajusopis,
üheski ideevälgatuses ega isegi õudusunenäos sellist mõtet,
et minust võiks saada kristliku kooli direktor. Mitte iialgi.
Aga Jumal teadis, millised anded Ta minusse on panud;
mis mul õnnestub ja mis mulle meeldib.
Ka praegu on see nii ja Joy võib seda kinnitada,
et olgu ma lasteüritusel, koguduses või koolis -
kogu aeg on mu südamesooviks, et lastel oleks hea olla.
See on tõsi. Sa ei talu seda, kui lastel pole hea olla.
2. Timoteose 1:9
"Kes on meid päästnud ja kutsunud püha kutsega,
mitte meie tegude järgi,
vaid omaenese kavatsuse ja armu järgi..."
"Tema plaani järgi" tähendab, et Tal on minu jaoks plaan.
"...mis meile on antud Kristuses Jeesuses
enne igavesi aegu."
See on vinge kirjakoht.
Ta on meid päästnud ja ka kutsunud püha kutsega.
Mitte meie tegude järgi,
vaid omaenese kavatsuse ja armu järgi.
Ma poleks kunagi oma kutsumust ette kujutanud
ja võibolla ka sina ei tea enda oma, aga Jumal teab seda.
Jumal teab seda, kui palju Ta sind armastab
ja ka seda, mille jaoks Ta on meid loonud.
Ta on loonud meid kõiki ainulaadseteks
unikaalse ülesande jaoks,
mille jaoks meil on ainulaadsed anded.
Aga kui ma olen puusse pannud
ja mu elu on läinud õigelt kursilt kõrvale?
Kui ma olen käinud sellist teed,
et ise ka tean, et see polnud hea,
kas siis on minu jaoks liiga hilja ja minu jaoks on rong juba läinud?
See on hea küsimus.
Paljud kannatavad kümneid aastaid, et on põgenenud Jumala eest
ja nüüd on juba liiga hilja.
Kas on olemas ainult üks võimalus
ja kui ma selle käest lasen, siis on lugu läbi?
Ei ole läbi ja seda on väga tähtis meeles pidada.
Näiteks Joona lugu räägib sellest.
Joona põgenes Jumala eest
ja siis korraldas Jumal asja nii, et suur kala neelas Joona alla.
Joona sai nii uue võimaluse. Jumal on loov isik.
Jumal ei ole selline, et Tal on üks kindel plaan
ja kui me sellest kõrvale kaldume, siis ongi asi kohe jamasti.
Jumal elab praeguses hetkes ja Ta on loov. Ta loob alati uut.
Ta on võimeline pöörama ka sinu elu pea peale
ja looma midagi täiesti uut.
Ehki see võib erineda algsest ideest, mis sul endal oli Jumala kutse kohta.
Kui mingi osa on läinud valesti või õige aeg on millestki möödas,
siis Jumal teeb ikkagi uut.
Jumal võib ja tahab võtta kasutusse iga südame,
mis on Temale kuulekas ja tahab teenida Jumalat.
Kunagi ei ole liiga hilja.
Sellepärast siin öeldaksegi: "Omaenese kavatsuse ja armu järgi."
Kui ma käisin ühe jalaga oma plaanis
ja teisega koos Temaga oma teed,
siis Ta oli ka sel ajal minuga ja ma tundsin, et Ta aitab mind.
Ta tegi imesid ja aitas mind ka selles olukorras.
Samas pean ütlema,
et mida rohkem julgen anda oma elu Talle,
seda parem mul on ja seda vabam ma olen.
Kui käisin ühe jalaga oma teed, oleks nagu kivi kinga sees hõõrunud.
Seda, mida just ütlesid, on väga oluline meeles pidada.
Kui oled andnud kogu elu Jumalale, siis tunned ennast ka palju paremini.
Ma tean seda erinevust, est mäletan, kui läbipõlenud sa olid.
Jumala tee ei ole miski, mis tuleks väljaspoolt.
See Jumala tee on juba meie sees
ja see kinnitab meie andeid, mis meil juba olemas on.
Minu omad olid päris peidus ja ma ei teadnud neist midagi,
aga see tee on imeline, see on tore ja püha kutsumus.
See on antud meile Jeesuses Kristuses
enne igavesi aegu.
Meid on kavandatud - sind ja mind on loodud
enne, kui see maailm üldse alguse sai.
Jumal kavandas meid
ja andis meile püha kutsumuse, püha ülesande.
Kui see aga on läinud osaliselt mööda nagu Joy ütles,
või sa arvad, et see on läinud osaliselt mööda,
siis Jumala jaoks ei ole kunagi liiga hilja,
et teha midagi täiesti uut su elus ja pöörata kõik olukorrad vastupidi.
Isegi pöörata need võiduks nagu Ta tegi näiteks Joosepi elus.
Kõik olukorrad püüdsid teda takistada, aga Jumala plaan läks ikkagi täide.
Jesaja 30:21:
"Ja su kõrvad kuulevad sõna, mis su tagant ütleb,
kui te kaldute paremale või vasakule:
See on tee, käige seda!”
Mulle tundub, et see käib nii, et kui ma kuidagi ikka otsin Teda -
võtan aega palvetamiseks ja loen iga päev pisutki Piiblit,
käin koguduses või kuulan Youtubes jutlusi,
siis selle kaudu tulebki juhatus.
Hämmastaval kombel leiab mõni asi iga päev seal kinnitust.
Just - "Siin on tee, seda mööda tasub minna."
Kui ma kohtun kristlastest sõpradega, istume koos ja ajame juttu,
siis selle vestluse sees võib saada mõnele asjale kinnitust.
Pühapäevases jutluses võib miski kõnetada.
Olen imestanud, et kui käime erinevates kogudustes,
siis jutlustaja kõneleks otsekui iga kord
mingil kombel kui mulle.
Sellepärast, et see tuleb Jumalalt. - See on hämmastav asi.
Väikesed sammud Issanda suunas ja nende kaudu Ta juhatabki.
Ka selle saate kaudu Ta juhatab, sest isegi kui me Janiga ajaksime udu,
siis Püha Vaim on siin ja mingil kombel Ta julgustab sind:
"Ära masendu ja astu üks samm korraga!"
Üks päev korraga. Aamen.
Palvetame koos sinuga.
Tänu, taevane Isa, et Sina tahad meid juhatada.
Nõnda nagu Sa juhatasid Taavetit, juhatasid ja juhatad Sa ka meid.
Tänu, Issand, et tahad juhatada meid kõiki.
Tahad aidata meid kõiki leida hea tee.
Tänu, Issand, et Sina oled tee, oled tõde ja Sina, Jeesus, oled elu.
Ma tahan esmalt paluda, Issand, et Sa täidaksid kõiki oma ligioluga,
oma rahuga ja oma rõõmuga.
Tänu, Jeesus, et Sina oled tee, tõde ja elu.
Sinust saab kõik alguse.
Issand, me palume, et kõnetaksid meid kõiki.
Lohuta neid, kes vajavad lohutust.
Kinnitad neid, kes vajavad kinnitamist.
Issand, õnnista neid, kes on puuduses.
Tervenda neid, kes on haiged.
Vabasta neid, kes on ahelates või orjuses.
Tänu, et Sa õnnistad, vabastad, teed terviklikuks,
tervendad, päästad ja teed imesid just nüüd.
Halleluuja!
Tänu, Issand, et võime laotada oma elu siia Su ette.
Võime avada selle täielikult. Ma avan oma elu, Issand, Sulle.
Toon nagu kandiku peal selle Sinu ette täielikult ja üleni.
See on avali.
Ütleme üheskoos nüüd:
Issand, võta mu elu. Saad selle omale.
Issand, võta ja kasuta seda. - Tee sellega midagi.
Kui ütleme Talle need lihtsad sõnad ja anname oma elud üle Talle,
siis Ta võtab selle ja hakkab tegutsema ja mõjutama.
Tänu, Issand, et sellest päevast alates
on Su juhatus veelgi tugevam kui varem.
Sa juhatad meid täpselt.
Sa juhatad meid üksikasjalikult, Issand.
Issand, ma palun meile kõikidele kuuljaid kõrvu.
Kuuljaid vaimukõrvu- ja silmi,
et meil oleks meeles vahel peatuda ja kuulatada,
kui Sa käid meie kõrval ja ütled: "Siit läheb tee, seda käige."
Issand, ma palun meile kõikidele ka julgust,
sest ma tean, et Sinu tee on otsetee.
Anna meile julgust minna otse ja otse Sinu Sõna peale.
Anna meile ka julgust kuuletuda, kui Sa midagi ütled.
Seda tasub kuulata ja kohe selle järele teha,
sest siis me pääseme edasi.
Issand, me võtame julge sammu ja kuulame ning kuuletume julgelt.
Kuulame ja kuuletume. Palvetame ja teeme.
Palvetame ja teeme ja läheme sedasi edasi.
Tänu Issandale!
Tunnen, et Issand tahab julgustada eriliselt sind,
kes sa oled käinud omi teid võibolla juba kauemat aega.
Sa ei jaksa enam.
Võibolla oled koormatud ja läbipõlenud.
Omadega täiesti läbi.
See käib nüüd sinu kohta,
kes sa tead, et oled käinud omi radu pidi,
oled pannud mööda ja oled omadega läbi
ning tahad pöörduda tagasi Jeesuse juurde.
Jeesus ütleb sulle:
"Tulge minu juurde kõik, kes olete vaevatud ja koormatud,
ja mina annan teile hingamise!"
Jeesus kutsub sind tagasi enese juurde.
Mitte saavutamisteks ja tegemisteks. vaid tagasi Tema juurde,
et leida seda rõõmu ja vabadust, mis leidub ainult Temas.
Jeesus kutsub: "Tule tagasi!"
Kui oled läbipõlenud, siis Jeesus ütleb sulle:
"Minul on parem tee, kui oma jõu ja oma lihalik tee."
Tänu, Issand! Tahame õnnistada täna kõiki,
kes tahavad tulla täna tagasi Sinu juurde.
Tahame kuulutada armu, kuulutada andestust
ja kuulutada vabadust Jeesuse nimel
ning julgust tulla ja leida taas arm, vabadus ning rõõm Jeesuse nimel.
Aamen.
Kui soovid rohkem infot meie töö kohta,
siis külasta meie kodulehekülge: www.kristillinenkoulu.org
Meil on imeline lasteaed ja kool, huviringid ja see teletöö.
Interneti kaudu võib tellida ka neid raamatuid,
mis aitavad leida lähedasema suhte Jumalaga.
Kaks esimest osa aitavad selles,
kolmas aitab sul näha ennast sellisena nagu Jumal sind tegelikult näeb -
sa ei ole vilets patune, vaid hoopis midagi muud
ja neljas aitab uskuda ja usaldada
ning räägib usust, mis murrab läbi ja saadab korda imesid.
Ole õnnistatud Jeesuse nimel!
Võimalusega levitada evangeeliumi kaasneb eriline rõõm.
Tahan, et ka sina saaksid seda rõõmu tunda.
Sa võid seda tunda, kui toetad Taevas TV7 tööd,
sest toetades oled osaline evangeeliumi levitamises
kogu maailma.
Just nii nagu Jeesus ütles: "Levitage evangeeliumi üle maailma!"
Võid helistada annetustelefonil 900 1777
Kõne maksab Eestis 7 eurot.
Võid kasutada ka kontonumbreid, mida näed peatselt ekraanil.
Kõik, mis sellele kanalile annetatakse, läheb otse evangeeliumi levitamiseks.
Ole õnnistatud Jeesuse nimel, aamen.
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin